Д о г о в о р

**ЗА ЗАСТРАХОВАНЕ СЛУЖИТЕЛИТЕ НА БНБ ПРИ СЛУЖЕБНИ КОМАНДИРОВКИ ИЛИ ОБУЧЕНИЯ И СПЕЦИАЛИЗАЦИИ В ЧУЖБИНА**

Днес, .........................г., в град София, между:

**БЪЛГАРСКАТА НАРОДНА БАНКА**, със седалище и адрес на управление: гр. София 1000, пл. „Княз Александър I“ №1, код по БУЛСТАТ: 000694037, представлявана от г-жа Снежанка Деянова – главен секретар, в качеството й на възложител съгласно Заповед № БНБ-139236/07.09.2017 г., и г-жа Теменужка Цветкова – главен счетоводител, наричана в договора за краткост **„ЗАСТРАХОВАЩ“**,

и

……………………………………………………………….., със седалище и адрес на управление: …………………………, с ЕИК ……………………, представлявано от ………………………………………………………………………………………………, наричано в договора за краткост **„ЗАСТРAХОВАТЕЛ”**,

**ЗАСТРАХОВАЩ** и **ЗАСТРАХОВАТЕЛ**, наричани заедно страните, а всеки по отделно – страна,

на основание чл. 112, ал. 1 от Закона за обществените поръчки (ЗОП), след проведено публично състезание по реда на чл. 18, ал. 1, т. 12 от ЗОП и Решение № ………………/……………… на главния секретар на БНБ за определяне на изпълнител на обществена поръчка, **по обособена позиция № 2** с предмет: „Застраховане на служителите на БНБ при служебни командировки или обучения и специализации в чужбина“, се сключи настоящият договор за следното:

**I. ПРЕДМЕТ НА ДОГОВОРА**

**Чл. 1.** **(1)** **ЗАСТРАХОВАЩИЯТ** възлага, а **ЗАСТРАХОВАТЕЛЯТ** се задължава срещу заплащане на застрахователна премия и при условията на настоящия договор да застрахова с индивидуални застрахователни договори (полици) служителите на БНБ, наричани по-долу в договора „застраховани лица“, при техните служебни командировки или обучения и специализации в чужбина, съгласно Наредбата за служебните командировки и специализации в чужбина (в сила от 01.07.2004 г., приета с ПМС № 115 от 03.06.2004 г., изм. и доп.).

**(2)** **ЗАСТРАХОВАТЕЛЯТ** се задължава да предоставя застрахователните услуги, предмет на договора, в съответствие с Техническата спецификация за обособена позиция № 2 (Приложения № 1б) на **ЗАСТРАХОВАЩИЯ**, Техническото предложение (Приложения № 2б) и Ценовото предложение (Приложения № 3б) на **ЗАСТРАХОВАТЕЛЯ**, кактои с приложимите общи и/или специални условия на **ЗАСТРАХОВАТЕЛЯ**, представляващи неразделна част от Договора.

**(3)**При противоречие или несъответствие между Договора и общите и/или специалните условия на **ЗАСТРАХОВАТЕЛЯ** се прилагат разпоредбите на настоящия договор. Всякакви изменения или допълнения на общите и/или специалните условия на **ЗАСТРАХОВАТЕЛЯ**, които са неразделна част от договора, или замяната им с нови, се прилагат само доколкото не противоречат или не са в несъответствие с разпоредбите на настоящия договор.

**(4)** Страните уговорят конкретните параметри на застраховката за всеки застрахован служител в индивидуален застрахователен договор (полица), сключен при спазване на условията, предвидени в настоящия договор и предложенията от офертата на **ЗАСТРАХОВАТЕЛЯ**. Параметрите на всеки застрахователен договор като застраховано лице, застрахователна сума, начало и край на индивидуалното застрахователно покритие, съдържание на индивидуалното застрахователно покритие, срокове за заплащане на застрахователна премия и др., страните по настоящият договор уговарят в конкретния индивидуален застрахователен договор (полица) при спазване на предложенията в Техническото (Приложение № 2б) и Ценово предложение на **ЗАСТРАХОВАТЕЛЯ** (Приложения № 3б).

**Чл.** **2. (1)** **ЗАСТРАХОВАТЕЛЯТ** се задължава да осигури покритие на застрахованите лица за застрахователни събития, настъпили вследствие на злополука и/или акутно заболяване в чужбина. Всяка индивидуална полица, издадена по настоящия договор, следва да има покритие най-малко за рисковете, посочени по-долу:

1. Възникване на непредвидени и неотложни медицински разходи, вследствие на злополука;
2. Възникване на непредвидени и неотложни медицински разходи, вследствие на акутно заболяване;
3. Възникване на непредвидени и неотложни медицински разходи за стоматологично обезболяване с лимит до 100 евро;
4. Смърт на застрахования вследствие на злополука.
5. Други, изрично посочени в Техническото предложение на **ЗАСТРАХОВАТЕЛЯ,** неразделна част от договора.

**(2)** Освен рисковете, посочени в т. 4 от Техническата спецификация (Приложение № 1б), индивидуалните застрахователни договори ще имат покритие и по посочените по-долу рискове, като ще се изплащат и следните обезщетения: ……………………………………………, съгласно т. 12 от Техническото предложение на **ЗАСТРАХОВАТЕЛЯ** (Приложение № 3б).

**(3)** **ЗАСТРАХОВАТЕЛЯТ** обслужва застрахованите лица, които се нуждаят от медицинска помощ, вследствие на претърпяна злополука и/или акутно заболяване в чужбина, с асистанс, осигурен от ………. (съгласно т. 10 от Техническото предложение на **ЗАСТРАХОВАТЕЛЯ**).

**Чл. 3.** Изключени от предмета на настоящия договор са рисковете, посочени като такива в Общите/Специалните условия на **ЗАСТРАХОВАТЕЛЯ** за застраховката, с изключение на тези, които са изрично посочени в чл. 2, ал. 1 от договора.

**Чл. 4.** Лимитите на отговорност за рисковете по чл. 2, ал. 1 по всички индивидуални застрахователни полици са в размер на 15 000 (петнадесет хиляди) евро или 30 000 (тридесет хиляди) евро. Определеният лимит на отговорност се посочва от **ЗАСТРАХОВАЩИЯ** при сключването на всяка индивидуална полица.

**Чл. 5. (1)** При настъпване на застрахователно събитие, **ЗАСТРАХОВАТЕЛЯТ** изплаща застрахователните обезщетения в срок от ………………… дниот представяне на всички необходими документи, съгласно Общите/Специалните условия на **ЗАСТРАХОВАТЕЛЯ**.

**(2)** При определяне на размера на обезщетенията по договора не се прилагане самоучастие на **ЗАСТРАХОВАЩИЯ** и застрахованите лица.

**(3)** За всяко застрахователно събитие, настъпило през срока на действие на настоящия договор, правата, произтичащи от застраховката, се погасяват с изтичане на пет години от датата на застрахователното събитие, съгласно българското законодателство.

**ІІ. СРОК НА ДОГОВОРА И ТЕРИТОРИАЛЕН ОБХВАТ**

**Чл. 6.** **(1)** Настоящият договор се сключва за срок от 12 (дванадесет) месеца, считано от 00.00 часа на 21.07.2018 г. до 24.00 часа на 20.07.2019 г. В случай че договорът се сключи на по-късна дата от 21.07.2018 г., застраховката влиза в сила, считано от 00.00 часа на датата, посочена в регистрационния номер от деловодната система на **ЗАСТРАХОВАЩИЯ**, поставен на страница 1 от настоящия договори е до 24.00 на съответната дата, на която изтича едногодишният срок.

**(2)** В срока на договора, по заявка на **ЗАСТРАХОВАЩИЯ, ЗАСТРАХОВАТЕЛЯТ** издава индивидуални застрахователни договори за всяко застраховано лице с 24-часово ефективно покритие по застраховката, с осигурен асистанс през целия срок на командировката, обучението или специализацията на командированите служители. Застрахователното покритие по индивидуалните полици е валидно от 00:00 часа на датата на пътуване до 24:00 часа на деня на завръщане.

**(3)** При удължаване срока на командировката, обучението или специализацията **ЗАСТРАХОВАТЕЛЯТ** издава нова застрахователна полица.

**(4)** В случаите, в които се отложи или прекрати командировката, обучението или специализацията, издадената полица се анулира.

**Чл. 7.** Териториалният обхват на действие на издаваните по настоящия договор индивидуални застрахователни полици е за цял свят, с изключение на територията на Република България.

**III. ЦЕНА. РЕД И СРОК ЗА ПЛАЩАНЕ**

**Чл. 8. (1)** За предоставяне на застрахователните услуги по настоящия Договор, **ЗАСТРАХОВАЩИЯТ** заплаща на **ЗАСТРАХОВАТЕЛЯ** цена – застрахователната премия за всяко застраховано лице по индивидуална полица, за срока на съответната командировка, както следва:

|  |  |  |  |  |  |  |
| --- | --- | --- | --- | --- | --- | --- |
| Застрахователни покрития | Териториално покритие | Застрахователна сума / Лимит на отговорност в евро | Застрахователна премия за 1 лице на ден в лева **без ДЗП** | | Застрахователна премия за 1 лице на ден в лева с **2% ДЗП** | |
| от 1 до 7 дни | от 8 до 14 дни и повече | от 1 до 7 дни | от 8 до 14 дни и повече |
| 1.Възникване на непредвидени и неотложни медицински разходи, вследствие на злополука;  2.Възникване на непредвидени и неотложни медицински разходи, вследствие на акутно заболяване;  3.Възникване на непредвидени и неотложни медицински разходи за стоматологично обезболяване с лимит до 100 евро;  4.Смърт на застрахования вследствие на злополука | цял свят с изключение на територията на Република България. | 15 000 |  |  |  |  |
| 30 000 |  |  |  |  |

(2)В ценатапо ал. 1 са включени всички разходи, необходими за изпълнение на индивидуалните полици от страна на **ЗАСТРАХОВАТЕЛЯ,** който заплаща и всички дължими данъци. **ЗАСТРАХОВАЩИЯ** не дължи заплащане на каквито и да е други разноски, направени от **ЗАСТРАХОВАТЕЛЯ**.

**(3)**Цените, посочени в ал. 1 са крайни за времето на изпълнение наДоговораи не подлежат на промяна, освен в случаите, предвидени в Закона за обществените поръчки.

**Чл. 9.** **(1)** Всички плащания по този договор не могат да надвишават 5 000 (пет хиляди) лева с включен 2 % ДЗП.

**(2)** **ЗАСТРАХОВАЩИЯТ** изплаща на **ЗАСТРАХОВАТЕЛЯ** застрахователните премии по индивидуалните полици, сключени през съответния месец, в срок до 5 (пет) работни дни от 1-во число на следващия месец, след представяне от страна на **ЗАСТРАХОВАТЕЛЯ** на документ, съдържащ информация за направените през съответния месец застраховки, съдържащ номерата, датите и индивидуалните застрахователни премии по сключените полици.

**(3)** **ЗАСТРАХОВАЩИЯТ** си запазва правото да сключва отделни застрахователни договори на стойност, по-малка от посочената прогнозна стойност за обособената позиция.

**Чл. 10.** **ЗАСТРАХОВАЩИЯТ** заплаща на **ЗАСТРАХОВАТЕЛЯ** застрахователните премии с включен 2 % ДЗП в български лева, с преводно нареждане по посочената по-долу банковата сметка на **ЗАСТРАХОВАТЕЛЯ:**

**IBAN:** … ;

**BIC:** … ;

**Банка:** … ;

**град/клон/офис:**

**IV. ОБЩИ ПРАВА И ЗАДЪЛЖЕНИЯ НА СТРАНИТЕ**

**Чл. 11.**Изброяването на конкретни права и задължения на страните в този раздел от Договора не е изчерпателно и не засяга действието на други клаузи по Договора или от приложимото право, предвиждащи права и/или задължения за която и да е от страните.

**ОБЩИ И СПЕЦИАЛНИ ПРАВА И ЗАДЪЛЖЕНИЯ НА ЗАСТРАХОВАТЕЛЯ**

**Чл. 12.** **(1) ЗАСТРАХОВАТЕЛЯТ** има право:

1. да получи цената по Договора в размерите, в срока и при условията, посочени в чл. 8-10 от Договора;

2. даиска и да получава от **ЗАСТРАХОВАЩИЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора, включително да иска от **ЗАСТРАХОВАЩИЯ** всякаква информация, необходима за сключване на конкретен индивидуален застрахователен договор.

**Чл. 13. (1) ЗАСТРАХОВАТЕЛЯТ** се задължава:

1.дапредоставя застрахователните услуги и да изпълнява задълженията си по този Договор в уговорените срокове и в съответствие с Договора и Приложенията към него;

2.да информира своевременно **ЗАСТРАХОВАЩИЯТ** за всички пречки, възникващи в хода на изпълнението на Договора, да предложи начин за отстраняването им, като може да поиска от **ЗАСТРАХОВАЩИЯ** указания и/или съдействие за отстраняването им;

3. да изплаща договорените застрахователни обезщетения в размерите и при условията, уговорени в настоящия договор, в срока по чл. 5 и в съответствие с Техническата спецификация на **ЗАСТРАХОВАЩИЯ** (Приложение № 1б)и Техническото предложение на **ЗАСТРАХОВАТЕЛЯ** (Приложение № 2б);

4**.**даразглежда подадените претенции и документите към тях, както и да обработва и съхранява информацията, свързана с договора, при спазване на действащото законодателство в областта на личните данни;

5.даконсултира и предоставя пълна информация на застрахованите лица при поискване; да оказва пълно съдействие на застрахованите лица по отношение на всички въпроси, свързани с окомплектоване на документация по предявените претенции, както и по отношение на всички въпроси, свързани с приключване на щети и заплащане на застрахователни обезщетения;

6.при поискване от страна на **ЗАСТРАХОВАЩИЯ** да представя информация относно размерите на изплатените обезщетения на застрахованите лица, както и основанията за отказ за изплащане на обезщетенията, както и всяка друга информация във връзка с изпълнението на договора, в срок до 7 (седем) работни дни от искането;

7.при поискване от страна на **ЗАСТРАХОВАЩИЯ** писмено да обосновава отказите си за изплащане на обезщетения;

8.да уведомява своевременно **ЗАСТРАХОВАЩИЯ** за всяка промяна в процедурата по приемане на претенции за изплащане на застрахователно обезщетение и на други документи, доказващи настъпилото събитие;

9.да изплаща договорените застрахователни обезщетения и след изтичане на срока на застраховката, ако застрахователното събитие е настъпило през времето, когато застраховката е била в сила, като в този случай следва да се прилагат всички предвидени условия по настоящия договор, Техническата спецификация на **ЗАСТРАХОВАЩИЯ** (Приложение № 1б) и Техническото предложение на **ЗАСТРАХОВАТЕЛЯ** (Приложение № 2б);

10. да предоставя на **ЗАСТРАХОВАЩИЯ** застрахователната полица най-късно в деня, предхождащ началото на служебното пътуване на съответния служител;

11. да изплати застрахователната сума/ застрахователно обезщетение по посочена от застрахованите лица банкова сметка в договорените срок и размер;

12.даопазва конфиденциалната информация в съответствие с уговореното в чл. 27 от Договора.

**(2)** За удостоверяване основанието и размера на обезщетението, **ЗАСТРАХОВАНИЯТ** е длъжен да представи на застрахователя всички необходими и изискани документи, съгласно Общите/Специалните условия на **ЗАСТРАХОВАТЕЛЯ**.

**(3)** При заявено желание от страна на членовете на семействата на застрахованите лица, **ЗАСТРАХОВАТЕЛЯТ** им предоставя възможност да сключат индивидуални застрахователни договори при спазването на тарифите и Общите/Специалните условия на **ЗАСТРАХОВАТЕЛЯ** по този вид застраховка.

**(4)  ЗАСТРАХОВАТЕЛЯТ** се задължава да обработва и съхранява информацията за застрахованите лица на хартиен носител и/или по електронен път в съответствие с Регламент (ЕС) 2016/679 на Европейския парламент и Съвета на ЕС относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕС, приложим от 25 май 2018 г.

**Чл. 14.** **ЗАСТРАХОВАТЕЛЯТ** предоставя на **ЗАСТРАХОВАЩИЯ** следните бонуси (преференции): …………….. *(описва се предложението/та на участника в т.13 от Техническото предложение)*.

**ОБЩИ И СПЕЦИАЛНИ ПРАВА И ЗАДЪЛЖЕНИЯ НА ЗАСТРАХОВАЩИЯ**

**Чл. 15. ЗАСТРАХОВАЩИЯТ** има право:

1.да изисква и да получава застрахователните услуги, предмет на Договора в уговорените срокове и в съответствие с договореното;

2.да контролира изпълнението на поетите от **ЗАСТРАХОВАТЕЛЯ** задължения, в т.ч. да иска и да получава информацияот **ЗАСТРАХОВАТЕЛЯ** за изпълнението на настоящия договор.

**Чл. 16. (1) ЗАСТРАХОВАЩИЯТ** се задължава:

1.даизплати цената на Договора при условията, посочени в настоящия договор;

2.дапредостави на **ЗАСТРАХОВАТЕЛЯ** информацията, необходима за извършването на застрахователните услуги, предмет на Договора, при спазване на съответните изисквания или ограничения, съгласно действащото законодателство;

3.даопазва конфиденциалната информация в съответствие с уговореното в чл. 27 от Договора.

4.даоказва съдействие на **ЗАСТРАХОВАТЕЛЯ** във връзка с изпълнението на този Договор, включително и за отстраняване на всички възникнали пречки пред изпълнението на Договора, когато **ЗАСТРАХОВАТЕЛЯТ** поиска това.

**(2)** **ЗАСТРАХОВАЩИЯТ** е длъжен да информира **ЗАСТРАХОВАТЕЛЯ** при настъпване на събитие, което би могло да доведе до претенция по застраховката, в срок от ………..работни дни от датата на узнаване. Уведомлението се извършва по образец на **ЗАСТРАХОВАТЕЛЯ**.

**Чл. 17.** Всяка една от страните се задължава:

1. Да уведоми съответните свои служители относно условията на този договор и да изисква прилагането му.

2. Да осигурява на другата страна всички документи, материали и консултации, необходими за изпълнение на задълженията й по договора.

3. Да пази търговските тайни и доброто име на другата страна и на нейните клиенти, включително и след прекратяването на договора.

4. Да информира другата страна за изпълнението на този договор.

**V. САНКЦИИ ПРИ НЕИЗПЪЛНЕНИЕ**

**Чл. 18. (1**)При забава на плащане, **ЗАСТРАХОВАЩИЯТ** дължи неустойка на **ЗАСТРАХОВАТЕЛЯ** в размер на 0.5 % от стойността на забавеното плащане за всеки просрочен ден, но не повече от 10 % от тази сума.

**(2)**При забавено изпълнение на някое от задълженията по настоящия договор от страна на **ЗАСТРАХОВАТЕЛЯ**,същият заплаща на **ЗАСТРАХОВАЩИЯ** неустойка в размер на 0.5 % от стойността на забавеното изпълнение за всеки просрочен ден, но не повече от 10 % от тази сума.

**(3)**При разваляне на договора поради виновно неизпълнение на някоя от страните, виновната страна има право на неустойка за неизпълнение в размер на 10 % от сумата, посочена в чл. 9, ал. 1 от Договора.

**(4) ЗАСТРАХОВАЩИЯТ** може да претендира обезщетение за нанесени вреди и пропуснати ползи по общия ред, в случай че те превишават размера на уговорените в договора неустойки.

**(5)** При констатирано лошо или друго неточно или частично изпълнение или при отклонение от изискванията на **ЗАСТРАХОВАЩИЯ**, посочени в Техническата спецификация (Приложение № 1б), **ЗАСТРАХОВАЩИЯТ** има право да поиска от **ЗАСТРАХОВАТЕЛЯ** да изпълни изцяло или качествено услугата без да дължи допълнително възнаграждение за това.

**(6)** Плащането на неустойки, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер.

**VI. ПРЕКРАТЯВАНЕ НА ДОГОВОРА**

**Чл. 19.**Договорът се прекратява:

1.с изтичане срока му и с изпълнението на всички задължения по него;

2.при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 7 (седем) работни дни от настъпване на невъзможността и да представи доказателства;

3.при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

4.при условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

**Чл. 20. ЗАСТРАХОВАЩИЯТ** прекратява договора в случаите на чл. 118, ал. 1 от ЗОП, без да дължи обезщетение на **ЗАСТРАХОВАТЕЛЯ** за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП. В последния случай размерът на обезщетението се определя в протокол или споразумение, подписано от страните, а при непостигане на съгласие – по реда на чл. 37.

**Чл. 21.**Договорът може да бъде прекратен:

1. по взаимно съгласие на страните, изразено в писмена форма.

2. едностранно от страна на **ЗАСТРАХОВАЩИЯ** с 30 (тридесет) дневно предизвестие от страна на **ЗАСТРАХОВАЩИЯ**, когато за **ЗАСТРАХОВАТЕЛЯ** бъде открито производство по несъстоятелност или ликвидация или когато престане да отговаря на изискванията, посочени в Кодекса за застраховане, или на законовите изисквания, предвидени в съответна държава-членка на Европейския съюз или в трета държава за осъществяване на застрахователна дейност;

**Чл. 22.**Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

**Чл. 23.**За целите на този договор, страните ще считат за виновно неизпълнение на съществено задължение на **ЗАСТРАХОВАТЕЛЯ** всеки от следните случаи:

1.когато **ЗАСТРАХОВАТЕЛЯТ** неправомерно откаже да приема претенции на застраховани лица, предявени по реда и условията на настоящия Договор и приложенията към него, като в този случай **ЗАСТРАХОВАЩИЯТ** отправя писмена покана до **ЗАСТРАХОВАТЕЛЯ** да изпълнява задълженията си по Договора и **ЗАСТРАХОВАТЕЛЯТ** продължи след изтичане на определения в поканата срок да не приема застрахователни претенции;

2.**ЗАСТРАХОВАТЕЛЯТ** е допуснал съществено отклонение от условията за изпълнение на обществената поръчка и/или Техническата спецификация (Приложение № 1б) на **ЗАСТРАХОВАЩИЯ** и/или Техническото предложение на **ЗАСТРАХОВАТЕЛЯ (**Приложение № 2б).

3**. ЗАСТРАХОВАТЕЛЯТ** не изпълнява задълженията си по настоящия договор и след отправяне на писмена покана на **ЗАСТРАХОВАЩИЯ** продължи да не изпълнява задълженията си, в съответствие с условията и сроковете, посочени в Договора.

**Чл. 24.**Във всички случаи на прекратяване на договора, освен при прекратяване на юридическо лице – страна по договора без правоприемство:

1.**ЗАСТРАХОВАЩИЯТ** и **ЗАСТРАХОВАТЕЛЯТ** съставят констативен протокол за извършената към момента на прекратяване работа и размера на евентуално дължимите застрахователни обезщетения от страна на **ЗАСТРАХОВАТЕЛЯ.**

2.**ЗАСТРАХОВАТЕЛЯТ** се задължава:

а)да преустанови предоставянето на услугите, с изключение на такива дейности, каквито може да бъдат необходими и поискани от **ЗАСТРАХОВАЩИЯ**;

б)да предостави на **ЗАСТРАХОВАЩИЯ** информацията, изготвена от него в изпълнение на договора до датата на прекратяването.

**VI*–1. ДОГОВОР ЗА ПОДИЗПЪЛНЕНИЕ*** *(когато е приложимо)*

**Чл.** **24а.** *(1)* ***ЗАСТРАХОВАТЕЛЯТ*** *се задължава да сключи договор/договори за подизпълнение с посочените в офертата му подизпълнители в срок до 3 (три) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител* ***ЗАСТРАХОВАТЕЛЯТ*** *изпраща копие на договора или на допълнителното споразумение на* ***ЗАСТРАХОВАЩИЯ*** *заедно с доказателства, че са изпълнени условията по* [*чл. 66, ал. 2*](http://web.apis.bg/p.php?i=2752471#p28982788) *и* [*11 ЗОП*](http://web.apis.bg/p.php?i=2752471#p28982788)*.*

*(2) В случай че част от поръчката, която се изпълнява от* ***ПОДИЗПЪЛНИТЕЛ****, може да бъде предадена като отделен обект на* ***ЗАСТРАХОВАТЕЛЯ*** *или* ***ЗАСТРАХОВАЩИЯ****,* ***ЗАСТРАХОВАЩИЯ*** *заплаща възнаграждение за тази част на* ***ПОДИЗПЪЛНИТЕЛЯ (директно плащане)****.*

*(3) Директно плащане по ал. 2 се осъществява въз основа на искане, отправено от* ***ПОДИЗПЪЛНИТЕЛЯ*** *до* ***ЗАСТРАХОВАЩИЯ****, чрез* ***ЗАСТРАХОВАТЕЛЯ****, който е длъжен да го предостави на* ***ЗАСТРАХОВАЩИЯ*** *в 15 (петнадесет) дневен срок от получаването му. Към искането,* ***ЗАСТРАХОВАТЕЛЯ*** *предоставя становище, от което да е видно дали оспорва плащанията или част от тях като недължими.* ***ЗАСТРАХОВАЩИЯТ*** *има право да откаже директно плащане с* ***ПОДИЗПЪЛНИТЕЛЯ*** *когато искането за плащане е оспорено, до момента на отстраняване на причината за отказа.*

*(4)* *Независимо от сключения договор за подизпълнение, отговорността за изпълнение на настоящия договор е на* ***ЗАСТРАХОВАТЕЛЯ****.*

*(5) Замяна или включване на подизпълнител по време на изпълнение на този договор се допуска по изключение, когато възникне необходимост и ако са изпълнение едновременно всички условия, посочени в чл. 66, ал. 11 от ЗОП.*

*(6)* *В срок до 2 (два) дни от датата на сключване на договора, но най-късно преди започване на неговото изпълнение,* ***ЗАСТРАХОВАТЕЛЯТ*** *уведомява* ***ЗАСТРАХОВАЩИЯ*** *за името, данните за контакт и представителите на подизпълнителите, посочени в офертата на* ***ЗАСТРАХОВАТЕЛЯ****.* ***ЗАСТРАХОВАТЕЛЯТ*** *уведомява* ***ЗАСТРАХОВАЩИЯ*** *за всякакви промени в предоставената информация в хода на изпълнението на договора в срок до 3 (три) дни от настъпване на съответното обстоятелство.*

*(7)* *При изпълнението на договора подизпълнителите са длъжни да спазват всички приложими нормативни актове, разпоредби, стандарти и други изисквания, свързани с предмета на договора.*

*(8)* *Паричните вземания по договорите за подизпълнение могат да бъдат прехвърляни или залагани съгласно приложимото право.*

*(9)* *В цените, посочени в Ценовото предложение на* ***ЗАСТРАХОВАТЕЛЯ*** *– Приложение № 3б са включени всички разходи на* ***ЗАСТРАХОВАТЕЛЯ*** *за неговите подизпълнители като* ***ЗАСТРАХОВАЩИЯ*** *не дължи заплащането на каквито и да е други разноски, направени от* ***ЗАСТРАХОВАТЕЛЯ.***

*(10)* ***ЗАСТРАХОВАТЕЛЯТ*** *се задължава да контролира изпълнението на задълженията на подизпълнителите и да не възлага работата или части от нея на подизпълнители, извън посочените в офертата на* ***ЗАСТРАХОВАТЕЛЯ*** *освен в случаите и при условията, предвидени в ЗОП.*

*(11)* *За неуредените въпроси в настоящия раздел се прилагат съответните разпоредби на Кодекса за застраховането и Закона за обществените поръчки.*

**VII.** **ЗАКЛЮЧИТЕЛНИ РАЗПОРЕДБИ**

Дефинирани понятия и тълкуване

**Чл.** **25.** **(1)** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията (с изключение на общите и/или специалните условия на **ЗАСТРАХОВАТЕЛЯ**) имат предимство пред разпоредбите на Договора.

Спазване на приложими норми

**Чл.** **26.** **(1)** При изпълнението на договора, **ЗАСТРАХОВАТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на договора.

**(2)** Изпълнението на застрахователния договор се извършва съгласно българското действащо законодателство.

Конфиденциалност

**Чл.** **27.** **(1)** Всички данни, сведения, факти и обстоятелства, свързани със сключването и изпълнението на настоящия договор, ще се третират от страните като поверителна информация. За поверителна няма да се счита информацията, касаеща наименованието на договора, стойността и предмета на договора, с оглед бъдещо позоваване на придобит професионален опит от **ЗАСТРАХОВАТЕЛЯ.**

**(2)** Страните се задължават да пазят в тайна, да не разпространяват на трети лица и да опазват от неоторизиран достъп информацията, станала им известна при или по повод изпълнението на задълженията им по настоящия договор, включително и след прекратяването му.

**(3)** Всяка от страните се задължава да информира другата при нарушаване на изискванията за опазване на поверителност на информацията по настоящия договор.

**(4)** С изключение на случаите, посочени в ал. 5 на този член, поверителна информация може да бъде разкривана само след предварително писмено одобрение от другата страна, като такова съгласие не може да бъде отказвано безпричинно.

**(5)** Не се счита за нарушение на задълженията за неразкриване на поверителна информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.

В случаите по точки 2 или 3 Страната, която следва да предостави информацията, уведомява незабавно другата страна по Договора.

**Чл. 28.** Задълженията по чл. 27 се отнасят както за служителите на **ЗАСТРАХОВАТЕЛЯ**, така и за всички други наети от него лица, като **ЗАСТРАХОВАТЕЛЯ** отговаря за изпълнението на тези задължения от страна на тези лица.

Публични изявления

**Чл.** **29.** **ЗАСТРАХОВАТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на застрахователните услугите, предмет на този договор, независимо дали е въз основа на данни и материали на **ЗАСТРАХОВАЩИЯ** или на резултати от работата на **ЗАСТРАХОВАТЕЛЯ**, без предварителното писмено съгласие на **ЗАСТРАХОВАЩИЯ.**

Прехвърляне на права и задължения

**Чл.** **30.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора могат да бъдат прехвърляни или залагани съгласно българското право.

Изменения

**Чл.** **31.** Този договор може да бъде изменян само с допълнителни споразумения, съставени в писмена форма и подписани от двете страни, в съответствие с изискванията и ограниченията на ЗОП.

Непреодолима сила

**Чл.** **32.** **(1)** Никоя от страните по този договор не отговаря за неизпълнение, причинено от непреодолима сила. За целите на този договор „непреодолима сила“ има значението на това понятие по смисъла на чл. 306, ал. 2 от Търговския закон.

**(2)** Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила или чиято небрежност или умишлени действия или бездействия са довели до невъзможност за изпълнение на договора.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 7 (седем) работни дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**(5)** Липсата на парични средства не представлява непреодолима сила.

Нищожност на отделни разпоредби

**Чл.** **33.** В случай, че някоя от разпоредбите на този договор е недействителна или неприложима, това не засяга останалите разпоредби. Недействителната или неприложима разпоредба се замества от повелителна правна норма, ако има такава.

Уведомления

**Чл.** **34.** **(1)** Всички уведомления/заявки между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

1. **За ЗАСТРАХОВАЩИЯ:**

Адрес за кореспонденция:………………………………………………………………….

Факс: …………………………………………………………………………………………

e-mail: ………………………………………………………………………………………..

2. **За ЗАСТРАХОВАТЕЛЯ:**

Адрес за кореспонденция: ………………………………………………………………….

Факс: …………………………………………………………………………………………

e-mail: ………………………………………………………………………………………..

**(2)** Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на договора и да подписват предвидените в договора документи (уведомления, протоколи и др.), както следва:

1. За **ЗАСТРАХОВАЩИЯ**:……………………………………………………………….

2. За **ЗАСТРАХОВАТЕЛЯ:** ……………………………………………………………………………

**(3)** За дата на получаване на уведомлението се счита:

1.  датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството– при изпращане по факс;

5. датата на която уведомлението е постъпило в посочената от **ЗАСТРАХОВАТЕЛЯ** информационна система (е-mail) – при изпращане по електронна поща.

**(4)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси или други данни за контакт, съответната страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ЗАСТРАХОВАТЕЛЯ**, същият се задължава да уведоми **ЗАСТРАХОВАЩИЯ** за промяната в срок до 3 (три) дни от вписването ѝ в съответния регистър.

Приложимо право

**Чл.** **35.** За неуредените в този договор въпроси се прилагат разпоредбите на действащото българско законодателство.

Разрешаване на спорове

**Чл.** **36.** Всички спорове, свързани с този договор или отнасящи се до него, включително споровете, отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори за постигане на споразумение, а при непостигане на съгласие спорът ще се отнася за решаване от компетентния български съд.

Екземпляри

**Чл.** **37.** Този договор е изготвен и подписан в 2 (два) еднообразни екземпляра – по един за всяка от страните.

Приложения

**Чл.** **38.** Към този договор се прилагат и са неразделна част от него следните приложения:

**1.** Техническата спецификация на **ЗАСТРАХОВАЩИЯ** – Приложение № 1б**;**

**2.** Техническо предложение на **ЗАСТРАХОВАТЕЛЯ**– Приложение № 2б;

**3.** Ценово предложение на **ЗАСТРАХОВАТЕЛЯ**– Приложение № 3б;

**4.** Общи и/или Специални условия на **ЗАСТРАХОВАТЕЛЯ**.

При подписване на договора са представени и: документи относно липсата на основание за отстраняване и съответствие с критериите за подбор по чл. 67, ал. 6 от ЗОП.

**За БЪЛГАРСКАТА НАРОДНА БАНКА За ЗАСТРАХОВАТЕЛЯ**

**Снежанка деянова**

**главен секретар**

**теменужка цветкова**

**главен счетоводител**