****

**Д О К У М Е Н Т А Ц И Я**

за провеждане на процедура „публично състезание“

за възлагане на обществена поръчка с предмет:

**„ЗАСТРАХОВАНЕ НА СЛУЖИТЕЛИТЕ НА БЪЛГАРСКА НАРОДНА БАНКА (БНБ) И ДРУГИ ЗАСТРАХОВКИ ЗА СРОК ОТ ЕДНА ГОДИНА ПО ОБОСОБЕНИ ПОЗИЦИИ”:**

**Обособена позиция № 1:** „Групова застраховка срещу рискове, свързани с живота, здравето и работоспособността на служителите на БНБ“;

**Обособена позиция № 2:** „Застраховане на служителите на БНБ при служебни командировки или обучения и специализации в чужбина“;

**Обособена позиция № 3: „**Застраховка „Гражданска отговорност” на служителите на БНБ, използващи огнестрелно оръжие с цел охрана“;

**Обособена позиция № 4:** „Други застраховки, с предмет и обем посочен в съответните застрахователни полици“.

**С Ъ Д Ъ Р Ж А Н И Е:**

1. **Решение за откриване на процедурата**
2. **Обявление за обществена поръчка**
3. **Документация за обществена поръчка:**

**3.1.** Указания за подготовка на документите в публичното състезание;

**3.2.** Технически спецификации:

3.2.1. Техническа спецификация - Приложение № 1а за обособена позиция № 1;

3.2.2. Техническа спецификация - Приложение № 1б за обособена позиция № 2;

3.2.3. Техническа спецификация - Приложение № 1в за обособена позиция № 3;

**3.3.** Методика за комплексна оценка и начин за определяне на оценката по всеки показател по обособена позиция № 1 и обособена позиция № 2;

**3.4.** Техническо предложение - –образци:

3.4.1. Техническо предложение – Приложение № 2а за обособена позиция № 1;

3.4.2. Техническо предложение – Приложение № 2б за обособена позиция № 2;

3.4.3. Техническо предложение – Приложение № 2в за обособена позиция № 3;

**3.5.** Ценови предложения – образци :

3.5.1. Ценово предложение – Приложение № 3а за обособена позиция № 1;

3.5.2. Ценово предложение – Приложение № 3б за обособена позиция №2;

3.5.3. Ценово предложение – Приложение № 3в за обособена позиция № 3;

**3.6.** Проект на договор - за обособена позиция № 1, № 2 и № 3;

**3.7.х**Единен европейски документ за обществени поръчки (ЕЕДОП) - образец.

**УКАЗАНИЯ ЗА ПОДГОТОВКА НА ДОКУМЕНТИТЕ ЗА УЧАСТИЕ**

В **ПУБЛИЧНО СЪСТЕЗАНИЕ ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

**„ЗАСТРАХОВАНЕ НА СЛУЖИТЕЛИТЕ НА БЪЛГАРСКА НАРОДНА БАНКА (БНБ) И ДРУГИ ЗАСТРАХОВКИ ЗА СРОК ОТ ЕДНА ГОДИНА ПО ОБОСОБЕНИ ПОЗИЦИИ”**

# 

# І. ПРЕДМЕТ, СРОК И УСЛОВИЯ ЗА ИЗПЪЛНЕНИЕ НА ПОРЪЧКАТА. ТЕХНИЧЕСКА СПЕЦИФИКАЦИЯ. ПРОГНОЗНА СТОЙНОСТ.

## 1. Предмет на обществената поръчка.

## „Застраховане на служителите на Българска народна банка (БНБ) и други застраховки за срок от една година по обособени позиции”:

**Обособена позиция № 1:** „Групова застраховка срещу рискове, свързани с живота, здравето и работоспособността на служителите на БНБ“;

**Обособена позиция № 2:** „Застраховане на служителите на БНБ при служебни командировки или обучения и специализации в чужбина“;

**Обособена позиция № 3:** „Застраховка „Гражданска отговорност” на служителите на БНБ, използващи огнестрелно оръжие с цел охрана“;

**Обособена позиция № 4:** „Други застраховки, с предмет и обем, посочен в съответните застрахователни полици”.

**2.** **Срок на изпълнение:**

Срокът за изпълнение на договорите по отделните обособени позиции е както следва:

2.1. Обособена позиция № 1: „Групова застраховка срещу рискове, свързани с живота, здравето и работоспособността на служителите на БНБ“, срок на договора – 1 (една) година, считано от 00.00 часа на 15.05.2018 г. до 24.00 часа на 14.05.2019 г., с изключение на категория персонал „III група”, за която срокът е с начало 0.00 часа на 15.05.2018 г. до 24.00 часа на 15.10.2018 г.

В случай че договорът се сключи на по-късна дата от 15.05.2018 г., застраховката влиза в сила считано от 00.00 часа на датата на сключване на договора до 24.00 часа на съответната дата, на която изтича едногодишният срок или до 24.00 часа на 15.10.2018 г. за категория персонал „III група“. За дата на сключване на договора се счита датата, посочена в деловодния номер на Възложителя, поставен на стр. 1 от договора.

2.2. Обособена позиция № 2: „Застраховане на служителите на БНБ при служебни командировки или обучения и специализации в чужбина“, срок на договора – 1 (една) година, считано от 00.00 часа на 21.07.2018 г. до 24.00 часа на 20.07.2019 г.

В случай че договорът се сключи на по-късна дата от 21.07.2018 г., застраховката влиза в сила, считано от 00.00 часа на датата, посочена в регистрационния номер от деловодната система на възложителя и е до 24.00 на съответната дата, на която изтича едногодишният срок

2.3. Обособена позиция № 3: „Застраховка „Гражданска отговорност” на служителите на БНБ, използващи огнестрелно оръжие с цел охрана“, срок на договора – 1 (една) година, считано от 00.00 часа на 05.08.2018 г. до 24.00 часа на 04.08.2019 г.

В случай че договорът се сключи на по-късна дата от 05.08.2018 г., застраховката влиза в сила, считано от 00.00 часа на датата, посочена в регистрационния номер от деловодната система на възложителя и е до 24.00 на съответната дата, на която изтича едногодишният срок

**3. Техническа спецификация. Условия за изпълнение на поръчката.**

Условията за изпълнение на поръчката за обособени позиции № 1, 2 и 3, са описани в Техническа спецификация за обособена позиция № 1 – Приложение № 1а, Техническа спецификация за обособена позиция № 2 - – Приложение № 1б и Техническа спецификация за обособена позиция № 3 - – Приложение № 1в.

**4. Прогнозна стойност на обществената поръчката.**

Общата прогнозна стойност на обществената поръчка е в размер на **41 700 лв. (четиридесет и една хиляди и седемстотин лева)** с включени всички разходи по изпълнение на поръчката, в т.ч. 2% данък върху застрахователната премия (ДЗП).

Прогнозната стойност, разпределена по отделните обособени позиции прогнозната стойност е, както следва:

По обособена позиция № 1: 30 000 лв. (тридесет хиляди лева), с включени всички разходи (*с дължими данък, съгласно Закона за данък върху застрахователните премии* ***и/или*** *вноска, съгласно Кодекса за застраховане)*;

По обособена позиция № 2: 5 000 лв.(пет хиляди лева), с включен 2% ДЗП;

По обособена позиция № 3: 1 700 лв. (хиляда и седемстотин лева), с включен 2% ДЗП;

По обособена позиция № 4: 5 000 лв. (пет хиляди лева), с включени всички разходи, в т.ч. и 2% ДЗП.

Застраховките по обособена позиция № 4, които са на стойност 5 000 лв. (пет хиляди лева) с включени всички разходи по изпълнение на поръчката, на основание чл. 21, ал. 6 от ЗОП ще бъдат възложени по реда на индивидуална им стойност (по чл. 20, ал. 4, т. 3 от ЗОП), чрез сключване на отделни застрахователни полици. Стойността на обособена позиция № 4 не надхвърлят 156 464 лв. и общата й стойност, възложена по този начин, не надхвърля 20% (двадесет на сто) от общата стойност на поръчката.

**ІI. ДОСТЪП ДО ДОКУМЕНТАЦИЯТА ЗА УЧАСТИЕ. ПОДАВАНЕ НА ОФЕРТИ. РАЗЯСНЕНИЯ ПО ДОКУМЕНТАЦИЯТА. ОБМЕН НА ИНФОРМАЦИЯ.**

## 1. Достъп до документацията.

Лицата могат да изтеглят безплатно документацията за участие от интернет страницата на възложителя: <http://www.bnb.bg>, раздел „Профил на купувача – обществени поръчки“:

<http://bnb.bg/AboutUs/AUPublicProcurements/AUPPList/PP_01224-2018-0002_BG>

## 2. Подаване на оферти:

Подаването на офертите ще става до 15.45 часа на датата, посочена в IV.2.2. от Обявлението за поръчка, на гише № 54 в Паричния салон на БНБ.

Участникът може да подаде офертата си и по пощата или с куриерска служба, с препоръчано писмо с обратна разписка, като в този случай разходите за подаване на офертата са за негова сметка. В случай че офертата е подадена по пощата, същата следва да бъде получена от възложителя до 15.45 часа на датата, посочена в IV.2.2. от Обявлението за поръчка. Рискът от забава или загубване на офертата е на участника.

**3. Разяснения по условията на процедурата.**

Лицата могат да поискат писмено от възложителя разяснения по решението, обявлението и документацията за обществена поръчка до 5 дни преди изтичане на срока за получаване на офертите. Възложителят не предоставя разяснения, ако искането е постъпило след този срок.

Исканията за разяснения по документацията се адресират до г-жа Снежанка Деянова-Главен секретар, като се изпращат на факс: 02/950 84 52, на e-mail- publicprocurement@bnbank.org или на адрес: гр. София 1000, пл. „Княз Александър I” № 1.

Възложителят публикува разясненията в профила на купувача в 3-дневен срок от получаване на искането. В разясненията възложителят не посочва лицето, направило запитването.

**4.** **Обмен на информация.**

Всички действия на възложителя към участниците са в писмена форма. Решенията на възложителя, за които той е длъжен да уведоми участниците, се извършва на адрес посочен от участника; на електронна поща, като съобщението, с което се изпращат, се подписва с електронен подпис, чрез пощенска или друга куриерска услуга с препоръчана пратка с обратна разписка или по факс или чрез комбинация от тези средства по избор на възложителя.

Когато решението не е получено от участника по някой от изброените начини, възложителят публикува съобщение до участника в профила на купувача. Решението се смята за връчено от датата на публикуване на съобщението.

**III. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА** **– ПУБЛИЧНО СЪСТЕЗАНИЕ**

**А. Условия за участие. Основания за отстраняване.**

**1. Условия за участие.**

1.1. В процедурата за възлагане на обществената поръчка може да участва всяко българско или чуждестранно физическо или юридическо лице или техни обединения, както и всяко друго образувание.

1.2. За участие в процедурата участникът подготвя оферта, която трябва да съответства напълно на условията, съдържащи се в обявлението за обществена поръчка и документацията за участие в процедурата. Участникът може да подава оферта по всяка обособена позиция, в която желая да участва, при спазване изискванията на чл. 47, ал. 9 ППЗОП.

1.3. Клон на чуждестранно лице може да е самостоятелен участник в процедурата, съгласно условията посочени в чл. 36 от ППЗОП.

1.4. В случай че участник в процедурата е обединение, на основание чл. 37, ал. 1, във връзка с ал. 3 от ППЗОП, то следва да определи партньор, който да представлява обединението за целите на обществената поръчка, както и да уговори солидарна отговорност между участниците в обединението. Възложителят не поставя изискване за създаване на юридическо лице, когато участникът, определен за изпълнител, е обединение на физически и/или юридически лица.

1.5. Участник може да се позове на капацитета на трети лица по отношение на критериите, свързани с техническите способности и професионална компетентност. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

1.6. Участникът посочва в офертата си подизпълнителите и дяла от поръчката, който ще им възложи, ако възнамерява да използва такива. В този случай той трябва да представи доказателство за поетите от подизпълнителите задължения.

1.7. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

1.8. В процедура за възлагане на обществена поръчка едно физическо или юридическо лице може да участва само в едно обединение.

1.9. На основание чл. 3, т. 8 от Закон за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, дружества, регистрирани в юрисдикции с преференциален данъчен режим, и свързаните с тях лица не могат пряко или косвено да участват в публичното състезание, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.

1.10. На основание чл. 101, ал. 11 от ЗОП, свързани лица\* не могат да бъдат самостоятелни участници в процедурата.

\* „[Свързани лица](javascript:;)“ са тези по смисъла на § 1, т. 13 и т. 14 от допълнителните разпоредби на Закона за публичното предлагане на ценни книги.

\* „[Свързани лица](javascript:;)", по смисъла на § 1, т.13 и т.14 от Допълнителните разпоредби на Закона за публичното предлагане на ценни книжа, са:а) лицата, едното от които контролира другото лице или е негово дъщерно дружество;  
б) лицата, чиято дейност се контролира от трето лице;  
в) лицата, които съвместно контролират трето лице;  
г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

***Забележка:*** ***При подаване на офертите за участие, обстоятелствата по т. 1.9 и т. 1.10 се декларират от участника в част III, буква „Г. Други основания за изключване, които може да бъдат предвидени в националното законодателство на възлагащия орган или възложителя на държава членка” от ЕЕДОП, чрез отбелязване на „НЕ“/“ДА“ в полето за отговор. При отговор „ДА“, участникът посочва за кое обстоятелство се отнася.***

### 2. Основания за отстраняване

1. Възложителят отстранява от участие в процедурата участник, за когото е налице **2**.някое от основанията, предвидени в чл. 54, ал. 1 от ЗОП, а именно:

2.1.1. който е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

***Забележка:*** *При подаване на оферта за участие, липсата на обстоятелствата по чл. 172 (престъпление против трудовите права на гражданите); чл. 194-208 и чл. 213а-217 (престъпления против собствеността – кражба, грабеж, присвоявания, изнудване, вещно укривателство, унищожаване и повреждане, злоупотреба на доверие); чл.219-252 (престъпления против стопанството – общи стопански престъпления, престъпления против кредиторите, престъпления в отделните стопански отрасли, престъпления против митническия режим, престъпления против паричната и кредитна система); чл. 254а-260 (престъпления против финансовата, данъчната и осигурителната система) и чл. 352 – 353е (престъпления против народното здраве и против околната среда) от НК, се декларират от участника в част III, буква „Г. Други основания за изключване, които може да бъдат предвидени в националното законодателство на възлагащия орган или възложителя на държава членка” от ЕЕДОП, чрез отбелязване на „НЕ“/“ДА“ в полето за отговор. При отговор „ДА“, участникът посочва, за кое обстоятелство (престъпление) се отнася.*

2.1.2. който е осъден с влязла в сила присъда, освен ако е реабилитиран за престъпление, аналогично на тези по т. 2.1.1., в друга държава членка или трета страна;

2.1.3. който има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

*\* Когато участникът има задължения за данъци или осигурителни вноски, това е основание за отстраняване, когато размерът им надвишава 1% от годишния общ оборот на участника за предходната приключила финансова година.*

2.1.4. за когото е налице неравнопоставеност в случаите по чл. 44, ал. 5 от ЗОП;

2.1.5. за когото е установено, че: е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор; не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. за когото е установено с влязло в сила наказателно постановление принудителна административна мярка по [чл. 404 от Кодекса на труда](http://pravo/Document/LinkToDocumentReference?fromDocumentId=2136735703&dbId=0&refId=27035057) или съдебно решение, нарушение на [чл. 61, ал. 1](http://pravo/Document/LinkToDocumentReference?fromDocumentId=2136735703&dbId=0&refId=27035058), [чл. 62, ал. 1 или 3](http://pravo/Document/LinkToDocumentReference?fromDocumentId=2136735703&dbId=0&refId=27035059), [чл. 63, ал. 1 или 2](http://pravo/Document/LinkToDocumentReference?fromDocumentId=2136735703&dbId=0&refId=27035060), [чл. 118](http://pravo/Document/LinkToDocumentReference?fromDocumentId=2136735703&dbId=0&refId=27035061), [чл. 128](http://pravo/Document/LinkToDocumentReference?fromDocumentId=2136735703&dbId=0&refId=27035062), [чл. 228, ал. 3](http://pravo/Document/LinkToDocumentReference?fromDocumentId=2136735703&dbId=0&refId=27035063), [чл. 245](http://pravo/Document/LinkToDocumentReference?fromDocumentId=2136735703&dbId=0&refId=27035064) и [чл. 301–305 от Кодекса на труда](http://pravo/Document/LinkToDocumentReference?fromDocumentId=2136735703&dbId=0&refId=27036880) или аналогични задължения, установени с акт на компетентен орган съгласно законодателството на държавата, в която кандидатът или участникът е установен;

2.1.7. за когото е налице конфликт на интереси\* по смисъла на § 2, т. 21 от ДР на ЗОП, който не може да бъде отстранен.

*"Конфликт на интереси" е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка.*

**2.2.** На основание чл. 55, ал. 1, т. 1 от ЗОП Възложителят отстранява от участие в процедурата участник, който еобявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

***Забележка:*** *Съгласно чл. 46, ал. 1 от ППЗОП, участниците са длъжни да уведомят възложителя за промени в обстоятелствата по т. 2.1. и т. 2.2. в срок до 3 (три) дни от настъпване на промяната.*

**2.3.** Когато участникът е юридическо лице, основанията по т. 2.1.1. т. 2.1.2, т. 2.1.7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

**2.4.** Участник в процедурата, за когото са налице някое от основанията посочени в т. 2.1. или основанията, посочени в т. 2.2. по-горе, има право да представи доказателства, че е предприел мерки, които гарантират неговата надеждност, съгласно чл. 56, ал. 1 ЗОП.

**2.5.** Използване на капацитета на трети лица. Подизпълнители.

Когато при изпълнение на поръчката участникът ще ползва капацитета на трети лица или подизпълнители, за тях не следва да са налице някое от основанията посочени в т.2.1. и т. 2.2. по-горе.

**2.6.** Обединения.

Възложителят отстранява от участие в процедурата участник, обединение от физически и/или юридически лица, ако за член на обединението е налице някое от основанията за отстраняване посочени в т. 2.1.или т. 2.2.по-горе.

**2.7.** Участниците в процедурата са длъжни да уведомят писмено възложителя в тридневен срок от настъпване на обстоятелства посочени в т.2.1. или т. 2.2 по-горе.

**2.8.** Основанията за отстраняване се прилагат до изтичане на сроковете, посочени в чл. 57, ал. 3 ЗОП. Възложителят отстранява от участие в процедурата участник, за когото са налице някой от основанията и обстоятелствата, които са възникнали преди или по време на процедурата.

**2.9.** **Освен на основанията посочени в т. 2.1. и т. 2.2. по-горе възложителят отстранява от процедурата:**

2.9.1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

2.9.2. участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към чл. 115 от ЗОП;

2.9.3. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3-5 от ЗОП;

2.9.4. участници, които са свързани лица.

## 

## Б. Критерии за подбор

По отношение на участниците се прилагат следните критерии за подбор:

**1. Годност (правоспособност) за упражняване на професионална дейност:**

Участникът следва да притежава валиден/и лиценз/и за извършване на застрахователна дейност по предмета на обособената позиция, за която участва, издаден/и от Комисията за финансов надзор (КФН) или аналогичен/ни документ/и от друг компетентен орган.

Чуждестранните участници следва да притежават валиден/и лиценз/и за извършване на застрахователна дейност по предмета на обособената позиция, за която участват, съгласно законодателството на държавата, в която са установени и да отговарят на изискванията за извършване на дейност на територията на Република България от застраховател от друга държава-членка или от трета държава, съгласно Кодекса за застраховането.

Участник, който представя оферта за участие за повече от една обособена позиция, следва да притежава документ/и, удостоверяващ/и правото му да извършва застрахователна дейност по предмета на всяка от обособените позиции.

***За доказване на критериите за подбор, при подаването на оферта за участие***, участникът попълва: Част IV: „Критерии за подбор“, Раздел А: „Годност“ от Единен европейски документ за обществени поръчки (ЕЕДОП), т. 2, като посочва:

- **вид, номер и дата на издаване на документа/ите,** удостоверяващ/и правото му да извършва застрахователна дейност;

- **линк за достъп до съответните документи,** в случай че същите са достъпни чрез публичен безплатен регистър**;**

**- датата, от която участникът има право да извършва застрахователна дейност** на територията на Република България при условията на свобода на предоставяне на услуги по чл. 50 от КЗ.

***На етап сключване на договор***, участникът, избран за изпълнител, представя:

- копие от валиден/и лиценз/и за извършване на застрахователна дейност по предмета на обособената позиция, за която е избран за изпълнител, издаден/и от Комисията за финансов надзор (КФН) или копие от аналогичен/ни документ/и от друг компетентен орган, **само в случаите, когато обстоятелствата в съответния лиценз или аналогичните документи не са достъпни** чрез публичен безплатен регистър или информацията или достъпът до нея не се представя на възложителя по служебен път;

- копие от документ, удостоверяващ датата, от която участникът има право да **извършва застрахователна дейност** на територията на Република България при условията на свобода на предоставяне на услуги по чл. 50 от КЗ.

Представените копия следва да е заверено „Вярно с оригинала“, подпис и печат на участника.

**2. Технически и професионални способности на участника. Изисквано минимално/ни ниво/а:**

За последните 3 (три) години, считано от датата на подаване на офертата, участникът следва да е изпълнил минимум 1 (една) дейност с предмет и обем, идентични или сходни\* с този на обособената позиция, за която участва.

***\* За дейност с предмет и обем, идентични или сходни с този на обособена позиция № 1*** *се приемат изпълнените през последните 3 (три) години от датата на подаване на офертата, услуги по застраховане с покритие на рисковете, свързани с живота, здравето или телесната цялост и работоспособността на застрахованите лица или други застраховки с предмет живот и/или злополука, и/или заболяване,* ***за минимум 50 (петдесет) лица (изискуем обем по обособена позиция № 1).***

***\* За дейност с предмет и обем, идентични или сходни с този на обособена позиция № 2*** *се приемат изпълнените през последните 3 (три) години от датата на подаване на офертата услуги по застраховка злополука и/или медицински разходи при пътувания в чужбина с или без осигурен асистанс, като във връзка с това следва да са издадени не* ***по-малко от 600 (шестстотин) броя застрахователни полици (изискуем обем по обособена позиция № 2).***

***\* За дейност с предмет и обем, идентични или сходни с този на обособена позиция № 3*** *се приемат изпълнените през последните 3 (три) години от датата на подаване на офертата услуги по застраховка „Гражданска отговорност“ за вреди, причинени при или по повод изпълнение на служебните задължения на застрахованите лица,* ***за минимум 20 (двадесет) броя лица (изискуем обем по обособена позиция № 3).***

***За доказване на критериите за подбор***, при подаването на оферта за участие, участникът попълва: Част IV: „Критерии за подбор“, т. 1б, Раздел В: „Технически и професионални способности“ от Единен европейски документ за обществени поръчки (ЕЕДОП), като посочва **дати (начална и крайна дата на извършената услуга по застраховане), стойност на съответната услуга,**  **получател/и на услугата, както и обем (брой застраховани лица или брой застрахователни полици, в зависимост от обособената позиция, за която се подава оферта).**

### Забележка: *Участник, който иска да представи оферта за повече от една обособена позиция, следва да отговаря на минимално изисканото ниво за всяка от обособените позиции, за която участва.*

***На етап сключване на договор участникът, избран за изпълнител, представя:***

Списък на услугите, които са идентични или сходни с предмета на обособената позиция, за която е избран за изпълнител, с посочване на **датите (начална и крайна дата на извършената услуга по застраховане), стойността на съответната услуга,**  **получателите на услугата, както и обема (броя застраховани лица или броя застрахователни полици, в зависимост от обособената позиция, за която се подава оферта),** заедно с доказателство за извършената услуга.

### 3. Обединения. Подизпълнители. Ползване капацитета на трети лица.

3.1. При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

3.2. При участие на подизпълнители, същите трябва да отговарят на съответните критерии за подбор съобразно вида и дела от поръчката, който ще изпълняват. Възложителят ще изиска замяна на подизпълнител, който не отговаря на тези условия.

3.3. Ако участникът се позовава на капацитета на трети лица, същите следва да отговарят на съответните критерии за подбор, за доказването на които участникът се позовава на техния капацитет.

## 

## В. Единен европейски документ за обществени поръчки.

**1.** Участникът декларира липсата на основанията за отстраняване и съответствие с критериите за подбор чрез представяне на подписан ЕЕДОП, попълнен съгласно изискванията и условията на ЗОП и ППЗОП. В ЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

**2.** Когато изискванията посочени в Раздел III, буква „А“, т. 2.1.1, т.2.1.2, т.2.1.7 и т.2.2.3. се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията се попълва в отделен ЕЕДОП за всяко лице или за някои от лицата. Когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може **самостоятелно** да представлява съответния стопански субект.

**3.** Участник (икономически оператор), който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП.

3.1. Участник (икономически оператор), който участва самостоятелно, но ще ползва капацитета на едно или повече **трети лица** по отношение на критериите за подбор, посочени в Раздел III, буква „Б”, т. 2, представя попълнен отделен ЕЕДОП за всяко едно от третите лица, който съдържа информацията по т.1.

3.2. участник (икономически оператор), който участва самостоятелно, но ще ползва един или повече **подизпълнители**, представя попълнен отделен ЕЕДОП за всеки един от подизпълнителите, в който се посочва и частта от поръчката, която ще изпълняват.

3.3. когато в обществената поръчка участва обединение от физически и/или юридически лица, ЕЕДОП се представя за всяко едно от лицата, участващи в обединението.

**4.** Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**5.** Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

**6.** При поискване от страна на възложителя участниците са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 ЗОП, независимо от наименованието на органите, в които участват, или длъжностите, които заемат.

**7.** Когато за участника е налице някое от основанията по Раздел III, буква „А“, т. **2.1.** и т. **2.2** и преди подаването на офертата той е предприел мерки за доказване на надеждност, тези мерки се описват в ЕЕДОП. Като доказателства за надеждността на участника се представят документи па чл. 45, ал. 2 от ППЗОП.

**Г. Обособени позиции:**

1. Оферта от участниците може да бъде подавана за една, за няколко или за всички обособени позиции.

2. Застраховките по обособена позиция № 4 ще бъдат възложени директно, по реда, валиден за индивидуална им стойност, съгласно чл. 20, ал. 4, т. 3 от ЗОП ***и за тази обособена позиция не следва да се подават оферти.***

3. Няма ограничение в броя обособени позиции, които могат да се възлагат на един изпълнител.

4. Когато участник подава оферта за повече от една обособена позиция в опаковката по Раздел V, т. 2 „Съдържание на опаковката“ за всяка от позициите се представят поотделно комплектувани документи по чл. 39, ал. 3, т. 1 ППЗОП и отделни непрозрачни пликове с надпис „Предлагани ценови параметри“, с посочване на позицията, за която се отнасят.

5. Условията по чл. 101, ал. 8-11 от ЗОП се прилагат отделно за всяка от обособените позиции.

# IV. КРИТЕРИЙ ЗА ВЪЗЛАГАНЕ НА ПОРЪЧКАТА

Оценката на офертите подадени по обособена позиция № 1 ще се извършва по критерий за възлагане „оптимално съотношение качество/цена“, при показатели за определяне на комплексна оценка, посочени в Методика за комплексна оценка и начин за определяне на оценката по всеки показател по обособена позиция № 1.

Оценката на офертите подадени по обособена позиция № 2 ще се извършва по критерий за възлагане „най-ниска цена“, като се прилага методика с показатели за оценка, посочени в: Методика за комплексна оценка и начин за определяне на оценката по всеки показател по обособена позиция № 2;

Оценката на офертите подадени по **обособена позиция № 3** ще се извършва по критерий за възлагане **„най-ниска цена“.** Участниците се класират на база предложена най-ниска обща застрахователната премия за 20 служители, носещи огнестрелно оръжие.

Всички оферти, които отговарят на предварително обявените от възложителя условия и бъдат допуснати до разглеждане, ще бъдат оценявани по определения критерий за възлагане.

Участникът, класиран от комисията на първо място, се предлага за изпълнител на обществената поръчка.

Комисията класира участниците по степента на съответствие на офертите с предварително обявените от възложителя условия.

# V. ОФЕРТА. УКАЗАНИЯ ЗА ПОДГОТОВКАТА Й. ПОДАВАНЕ НА ОФЕРТА ЗА УЧАСТИЕ.

## 1. Общи изисквания при изготвяне и представяне на офертата.

Всеки участник следва да изготви своята оферта на български език[[1]](#footnote-1), в съответствие с изискванията на ЗOП, ППЗОП и като се придържа точно към обявените от възложителя условия.

Подаването на офертата задължава участниците да приемат напълно всички изисквания и условия, посочени в тази документация при спазване на разпоредбите на ЗОП, ППЗОП и другите нормативни актове, свързани с изпълнението на предмета на поръчката.

Всеки участник в процедурата може да промени, допълни или да оттегли офертата си до изтичане на срока за подаване на офертите. В случай че се подаде допълнение или промяна на офертата, тя трябва да отговаря на изискванията и условията за представяне на първоначалната оферта, като върху плика бъде отбелязано следното: „Допълнение/ промяна към вх. №...”.

Всеки участник в процедурата има право да представи само една оферта за всяка от обособените позиции. Участниците могат да подадат оферта за неограничен брой обособени позиции, (с изключение на обособена позиция № 4, която ще бъде възложена по реда на чл. 20, ал. 4, т. 3 от ЗОП).

По офертата не се допускат никакви вписвания между редовете, изтривания или корекции.

Разходите по изработване на офертите са за сметка на участниците. Спрямо възложителя участниците не могат да предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на обществената поръчка.

Офертата следва да включва пълния обем на съответната/ните обособена/и позиция/и съобразно предмета на поръчката, за която/които участникът желае да участва. Участникът няма право да представя варианти на офертата. При наличието на варианти на офертата, същата не се разглежда и участникът се отстранява.

Срокът за валидност на офертите е 3 месеца, от датата посочена в обявлението като краен срок за получаването им.

Документите, свързани с участието в процедурата, се представят от участника или от упълномощен от него представител, лично на гише № 54 в Паричния салон на БНБ или чрез пощенска или друга куриерска услуга с препоръчана пратка с обратна разписка, на адреса на възложителя: гр. София, пл. „Княз Александър I“ № 1, Българска народна банка. Документите се представят в запечатана непрозрачна опаковка, върху която се посочват:

* *наименованието на участника, включително участниците в обединението, когато е приложимо;*
* *адрес за кореспонденция, телефон и по възможност факс и електронен адрес;*
* *наименованието на обществената поръчка и съответната обособена позиция, за която се подават документите.*

Ако участникът изпраща офертата чрез препоръчано писмо с обратна разписка, разходите са за сметка на участника. В този случай той следва да изпрати офертата си, така че да обезпечи неговото пристигане на посочения от възложителя преди изтичане на срока за подаване на офертите.

Съдържанието на опаковката следва да отговаря на изискванията на възложителя, посочени в **т. 2 „Съдържание на опаковката“** от настоящия раздел по-долу.

Възложителят води регистър на получените оферти. При получаване на оферта от страна на Възложителя, върху опаковката се отбелязва поредният номер, датата и часът на получаването, за което на приносителя се издава документ.

Офертите се подават в срока, посочен в обявлението за обществена поръчка. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отразяват във входящия регистър.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. В този случай не се допуска приемане на оферти от лица, които не са включени в списъка.

## 

## 2. Съдържание на опаковката.

**А. Информация относно личното състояние и критериите за подбор:**

1. Подписан и подпечатан списък – опис на представените от участника документи – свободен текст.

2. Единен европейски документ за обществени поръчки (ЕЕДОП) за участника, по образец към документацията, подписан от всички лица по чл. 54, ал. 2 от ЗОП, в съответствие с изискванията на закона и условията на възложителя, а когато е приложимо ЕЕДОП за всеки от членовете в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

***\*Забележка:*** *ЕЕДОП следва да бъде подписан и подпечатан на всяка страница от лицата по чл. 54, ал. 2 от ЗОП, с посочване имената на лицата, които полагат подписите, най-малко в част VI. “Заключителни положения“ ЕЕДОП.*

Лицата по чл. 54, ал. 2 от ЗОП са, както следва:

а) лицата, които представляват участника;

б) лицата, които са членове на управителни и надзорни органи на участника;

в) други лица, които имат правомощия да упражняват контрол при вземането на решения от тези органи.

3. Когато участникът е обединение, което не е юридическо лице, на основание чл. 37, ал. 4 от ППЗОП същият представя копие на документ, от който е видно: правното основание за създаване на обединението; както и информация във връзка с конкретната обществена поръчка относно правата и задълженията на участниците в обединението; разпределението на отговорността между тях и дейностите, които ще изпълнява всеки член на обединението;

4. Документи за доказване на предприетите мерки за надеждност съгласно чл. 45, ал. 2 от ППЗОП (когато е приложимо).

**Б**. **Техническо предложение (комплектува се отделно Техническо предложение за всяка от обособените позиции, за която/които участникът подава оферта), съдържащо:**

1. Документ за упълномощаване, когато лицето, което подава офертата, не е законният представител на участника;

2. Техническо предложение, изготвено по образец (Приложение № 2а и/или 2б и/или 2в), в зависимост от обособената позиция, за която се подава оферта. Участниците представят техническото си предложение в съответствие с изискванията на възложителя и Техническата спецификация за съответната обособената позиция (Приложение № 1а, и/или 1б и/или 1в), за която подават оферта.

3. Общи и/или специални условия по застраховката, по предмета на обособената позиция, за която се подава оферта.

***Забележка:*** *Ако техническото предложение не съответства на техническите характеристики, условията и изискванията на възложителя, установени в Техническата спецификация за съответната обособена позиция* (Приложение № 1а, и/или 1б и/или 1в)*, или липсва техническо предложение, участникът се отстранява от участие в процедурата.*

**В. Ценово предложение – по образец за съответната обособена позиция** (Приложение № 3а, и/или 3б и/или 3в)**. Представя се в отделен запечатан непрозрачен плик с надпис „Предлагани ценови параметри“, като се посочва обособената позиция, за която се участва.**

За всяка обособена/и позиция/и, за която/ които участникът подава документи, се представя отделно ценово предложение, поставено в отделен запечатан непрозрачен плик с надпис „Предлагани ценови параметри“ и се обозначава за коя обособена позиция се отнася.

**Всички образци**, които се съдържат в документацията за възлагане на обществената поръчка **са задължителни и участниците следва да се придържат точно към тях** при изготвяне на офертата си.

Документите в офертата се подписват от **лица с представителни и управителни функции**,посочени в Търговския регистър или **упълномощени за това лица**. В този случай се изисква да се представи съответното пълномощно.

Когато в офертата не са приложени оригинални документи, се представят копия от документи, като същите следва да бъдат заверени „вярно с оригинала”, подпис и печат на участника.

# VI. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

## А. Отваряне на офертите.

Комисия, назначена със заповед на главния секретар на БНБ в съответствие със ЗОП и ППЗОП, разглежда офертите на участниците **в часа и датата, посочена в Обявлението за обществена поръчка, в сградата на БНБ**, на адрес гр. София, пл. „Княз Александър І” № 1. При промяна на датата, часа или мястото за отваряне на офертите участниците се уведомяват чрез съобщение, публикувано в електронната преписка на обществената поръчка в профила на купувача, най-малко 48 часа преди посочения нов час.

Комисията започва работа след получаване на представените оферти и протокола по чл. 48, ал. 6 от ППЗОП. Получените оферти се отварят на публично заседания, на което могат да присъстват участниците в процедурата или техни упълномощени представители, както и представители на средствата за масово осведомяване. В случаите, когато присъстват упълномощени представители на участниците, те следва да представят пълномощно (оригинал или копие заверено ,,Вярно с оригинала” от участника), даващо им възможност да присъстват на заседанието на комисията по отваряне на офертите.

Комисията отваря по реда на тяхното постъпване запечатаните непрозрачни опаковки и оповестява тяхното съдържание и проверява наличието на отделен запечатан плик с надпис „Предлагани ценови параметри“ съобразно отделните обособени позиции.

Най-малко трима от членовете на комисията подписват техническото/ките предложение/я и плика/вете с надпис „Предлагани ценови параметри“. Комисията предлага по един от присъстващите представители на другите участници да подпише техническото/ките предложение/я и плика/вете с надпис „Предлагани ценови параметри“.

Пликовете с надпис „Предлагани ценови параметри“ не се отварят на този етап от процедурата и предлаганите цени не се съобщават на присъстващите.

След това комисията продължава работата си самостоятелно по реда на раздел VIII от ППЗОП.

## Б. Разглеждане на офертите.

* + 1. Комисията разглежда документите, представени в съответствие с изискванията на възложителя, посочени в Раздел V „Оферта. Указания за подготовката й“, **т. 2 „Съдържание на опаковката“** от настоящата документация за съответствие е изискванията към личното състояние и критериите за подбор, поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в профила на купувача.

В срок до 5 (пет) работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти. Тази възможност се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените са отнасят за обстоятелства, различни от посочените по Раздел III, буква „А“, т. 2.1.1. т. 2.1.2, т. 2.1.7., новият ЕЕДОП може да бъде подписан от едно от лицата, които могат самостоятелно да представят участника.

След изтичането на пет дневния срок комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

В случай че участникът е подал документи за участие по повече от една обособена позиция, нередовност в документацията, която засяга само едната обособена позиция, не се отразява върху възможността на участника да участва за възлагане на другите позиции.

При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

* + 1. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда допуснатите оферти и проверява за тяхното съответствие с предварително обявените условия.

Ценовото предложение на участник, чиято оферта не отговаря на изискванията на възложителя, не се отваря.

**3.** Не по-късно от два работни дни преди датата на отваряне на ценовите оферти комисията обявява чрез съобщение в профила на купувача датата, часа и мястото на отваряне и оповестяване на предлагани ценови параметри. При отварянето на подадените оферти, както и на плика с предлагани ценови параметри може да присъстват участниците в процедурата или техни упълномощени представители, както и представители на средствата за масово осведомяване. Комисията обявява резултатите от оценяването на офертите по другите показатели, отваря ценовите предложения и ги оповестява.

**4.** Когато офертата на участник съдържа предложение, свързано с цена или разходи, което подлежи на оценяване, и е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване.

Подробната писмена обосновка се представя от участника в 5-дневен срок от получаване на искането.

Получената обосновка се оценява по отношение на нейната пълнота и обективност относно обстоятелствата по чл. 72, ал. 2 от ЗОП, на които се позовава участникът. При необходимост от участника може да бъде изискана уточняваща информация. Възложителят отстранява участника, когато не е представил обосновката си в срок, когато представените доказателства не са достатъчни, за да обосноват предложената цена или разходи, както и в случаите по чл. 72, ал. 4 и ал. 5 ЗОП.

След това комисията пристъпва към оценяване по избрания критерий за възлагане.

**5.** Назначената от възложителя комисия съставя протокол за извършване на подбора на участниците, разглеждането, оценката и класирането на офертите. Възложителят утвърждава протокола по реда на чл. 106, ал. 4 от ЗОП.

**VII. ОПРЕДЕЛЯНЕ НА ИЗПЪЛНИТЕЛ**

В 10-дневен срок от утвърждаване на протокола възложителят издава решение за определяне на изпълнител по всяка от обособените позиции или за прекратяване на цялата процедурата или за прекратяване на процедурата само по отношение на някоя/и от обособените позиции.

Връчването на решението на възложителя за определяне на изпълнител се извършва по реда на чл. 43 от ЗОП.

# VIII. ПРЕКРАТЯВАНЕ НА ПРОЦЕДУРАТА

Възложителят прекратява процедурата с мотивирано решение, когато е налице някое от основанията, посочени в чл. 110, ал. 1 от ЗОП за цялата поръчка или по отношение на съответната/ните обособена/и позиция/и.

Възложителят може да прекрати процедурата с мотивирано решение и в случаите, посочени в чл. 110, ал. 2 от ЗОП за цялата поръчка или по отношение на съответната/ните обособена/и позиция/и.

Възложителят изпраща на участниците решението за прекратяване на процедурата в 3-дневен срок от издаването му.

# IХ. СКЛЮЧВАНЕ НА ДОГОВОР. ДОГОВОР ЗА ПОДИЗПЪЛНЕНИЕ

## 1. Сключване на договор

Договорът за обществена поръчка се сключва с участника, определен за изпълнител, в резултат на проведената процедура, при изпълнение на изискванията по чл. 112, ал. 1 ЗОП, като по отношение на всяка от обособените позиции се сключва отделен договор с избрания изпълнител.

Договор не се сключва в случаите по чл. 112, ал. 2 ЗОП.

Възложителят сключва договор за обществена поръчка в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител.

Възложителят сключва договор, който съответства на приложения в документацията проект в зависимост от обособената позиция, допълнен с всички предложения от офертата на участника, въз основа на които е определен за изпълнител.

Когато за изпълнител е определено обединение, участниците в обединението носят солидарна отговорност за изпълнение на договора за обществена поръчка.

## За неуредените в настоящата документация въпроси се прилагат разпоредбите на ЗОП, ППЗОП, както и разпоредбите на действащото българско законодателство.

## 2. Договор за подизпълнение

Избраният за изпълнител участник сключва договор за подизпълнение с подизпълнителите, посочени в офертата. Независимо от възможността за използване на подизпълнители, отговорността за изпълнение на договора за обществена поръчка е на изпълнителя.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно условията, посочени в чл. 66, ал. 11 от ЗОП.

Изпълнителят се задължава да сключи договор/договори за подизпълнение с посочените в офертата му подизпълнители в срок до 3 (три) дни от сключване на договора за обществена поръчка. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

В случай че част от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Това разплащане се осъществява въз основа на искане, отправено от подизпълнителя до възложителя, чрез изпълнителя, който е длъжен да го предостави на възложителя в 15 (петнадесет) дневен срок от получаването му. Към искането, изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже директно плащане с подизпълнителя, когато искането за плащане е оспорено, до момента на отстраняване на причината за отказа.

# Х. ОБЖАЛВАНЕ

# Обжалването се извършва при реда и условията на чл. 196 и сл. от ЗОП.

# XI. ДРУГИ УСЛОВИЯ

При различие между информацията, посочена в обявлението и в документацията за участие в процедурата, за вярна се смята информацията, публикувана в обявлението.

По въпроси, свързани с провеждането на процедурата и подготовката на офертите на участниците, които не са разгледани в настоящите указания, се прилагат разпоредбите на ЗОП и ППЗОП.

***ЗАБЕЛЕЖКА:*** *Българската народна банка е Администратор на лични данни, вписан в регистъра на администраторите на лични данни под № 0017806, представлявана от нейния Управител. Предоставените от Вас доброволно лични данни се събират и обработват за целите на идентификацията Ви и възникване на договорните отношения. Трети лица могат да получат информация само по реда и при условията на Закона за защита на личните данни. Разполагате с право на достъп и право на коригиране на събраните Ваши лични данни.*

1. Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документите се представят в превод на български език. [↑](#footnote-ref-1)